**Oboseală**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când obosești

Și te saturi

De tine și

De lume,

Faci o gaură

În cer

Si o întorci

Pe dos,

Prefăcând-o

Într-un petec de noapte.

Soarele încă se

Întrezărește prin el,

Ca întreaga speranță a ta,

Ca un ochi încă deschis

În visare...

E târziu, și eternul

Din clipă se scrie,

Apoi dispare.

E târziu,

Dar devremele din

Nou apare,

Ca un vers care renaște

Cu fiecare celulă a ta,

Iar pe umeri poartă întreaga

Corolă de sentimente,

Care prin tine transpare...

Brusc, nu mai ești același

Brusc parcă e alt drum,

Sau te-ai îmbatat cu prea multă

Realitate și trebuie să te-aduni

Din propriul scrum...

Brusc, ți-ai citit propriul cer

În palmă.

Dincolo de el- aceeași noapte

Necunoscută și abruptă

În care te pierzi

Numai privind-o,

În care aluneci numai gândind-o...

Și totuși, obosit,

Cauți acea noapte

În care să te odihnesti

Măcar un timp…

Orice fel de timp-

Dintr-o dimensiune

Sau din mintea ta-

Măsurat în bătăi de inimi

Sau așteptări...

Și rămâi acolo o vreme,

Uitat in tine,

Ca o poveste dintr-o carte…